
Г-Н КИРИЛ ГЕОРГИЕВ
ЧЛЕН НА УПРАВИТЕЛНИЯ СЪВЕТ НА
„ЕЛЕКТРОЕНЕРГИЕН СИСТЕМЕН ОПЕРАТОР“ ЕАД
БУЛ. „ЦАР БОРИС ІІІ“ № 201
РАЙОН „ВИТОША“
ГР. СОФИЯ 1618


Относно: Инвестиционно предложение (ИП) „Подстанция „Никопол“ 110/20/6,3 kV – Реконструкция на ОРУ 110 kV“, в ПИ 80697.259.9, по КККР на с. Черковица, общ. Никопол, обл. Плевен



УВАЖАЕМИ ГОСПОДИН ГЕОРГИЕВ,


Във връзка с Ваше уведомление с вх. №АО-2788/19.05.202 6г. на РИОСВ – Плевен, за ИП за „Подстанция „Никопол“ 110/20/6,3 kV – Реконструкция на ОРУ 110 kV“, в ПИ 80697.259.9, по КККР на с. Черковица, общ. Никопол, обл. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за „Подстанция „Никопол“ 110/20/6,3 kV – Реконструкция на ОРУ 110 kV“, в ПИ 80697.259.9, по КККР на с. Черковица, общ. Никопол, обл. Плевен, попада в обхвата на чл. 2, ал. 2 от Наредбата за ОС.
1. Предвижда се реконструкция на съществуваща открита разпределителна уредба (ОРУ) 110 kV в съществуваща електрическа подстанция „Никопол“ 110/20/6,3 kV, в м. „Под селото“, ПИ 80697.259.9, по КККР на с. Черковица, общ. Никопол, обл. Плевен. Реконструкцията включва: подмяна на всички съществуващи стоманобетонни портални конструкции в ОРУ с нови стоманорешетъчни конструкции; подмяна на всички съществуващи стоманобетонни конструкции за монтаж на съоръжения в ОРУ с нови стоманени конструкции; подмяна на всички съоръжения в ОРУ 110 kV (прекъсвачи, разединители, измерителни трансформатори в.о.); ново заземително устройство и мълниезащитна уредба за ОРУ 110 kV; присъединяване на новата мълниезащитна уредба и всички новомонтирани стоманени конструкции към заземителното устройство за ОРУ 110 kV. Управлението на съоръженията в полетата ще бъде от нов команден шкаф в ОРУ за всяко поле поотделно, и дистанционно – от командна зала. 
След реконструкцията подстанцията ще бъде на пълна телемеханика (без дежурен персонал). Намесата на експлоатационен персонал ще е необходима при планови ревизии, ремонтни и аварийни ситуации. Предвидените изкопни работи за фундаменти са съобразени с геоложките условия на площадката и е съобразно конструктивна част на изготвения проект. 
Не се предвижда промяна или изграждане на нова пътна инфраструктура. ИП не е свързано с ползване на повърхностни или подземни води, нито със заустване на отпадъчни води във водни обекти. По време на реконструкцията и експлоатацията на обекта ще се ползва изцяло изградената и съществуваща на терена техническа инфраструктура.
Предмета на ИП не е свързан с дейности по третиране на отпадъци по ЗУО и нормативната уредба, отнасяща се за площадки и дейности за третиране на отпадъци. Необходимо е да се извърши класификация на отпадъците по реда на Наредба № 2 за класификация на отпадъците (ДВ, бр. 66/2014 г.). Генерираните отпадъци да се съхраняват при спазване на ЗУО и подзаконовата нормативна уредба, като се предават за последващо третиране на лица, притежаващи документ по чл. 35 от ЗУО. Строителните отпадъци да се управляват при спазване изискванията на Наредбата за управление на строителните отпадъци и за влагане на рециклирани материали. 
	Съгласно КАИС на АГКК,  ПИ 80697.259.9, по КККР на с. Черковица, общ. Никопол, обл. Плевен е урбанизирана територия с площ 11569 m², с НТП „За съоръжение на електропровод“.  Съгласно Нотариален акт № 166, том 2, рег. № 1166, дело № 226/2017 г., имота е собственост на възложителя на ИП.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони (ЗЗ) по смисъла на Закона за биологичното разнообразие (ЗБР). Най-близко разположената ЗЗ от мрежата НАТУРА 2000, на около 0,165 km, е:
· BG0002074 „Никополско плато”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-841/17.11.2008 г. на МОСВ (обн. ДВ, бр. 108/19.12.2008 г.), изменена и допълнена със Заповед №РД-80/28.01.2013 г. на МОСВ (обн. ДВ, бр. 10/05.02.2013 г.) и Заповед № РД-1043/03.11.2022 г. на МОСВ (обн. ДВ, бр. 89/08.11.2022 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на ЗООС. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на ЗЗ от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху ЗЗ от мрежата НАТУРА 2000, включително и върху най-близко разположената ЗЗ BG0002074 „Никополско плато”, по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в BG0002074 „Никополско плато”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на ЗЗ;
•	Нарушаване кохерентността между съседни ЗЗ;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в ЗЗ BG0002074 „Никополско плато”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното ИП е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на ИП и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




							
С уважение, 

